Ozymandias
Egy messzi vándor jött, ki ős romok
felől regélt: A pusztán szörnyű két
nagy csonka láb áll. Arrább lágy homok
lep egy kőarcot. Homloka setét.
A vont ajk vén parancsszóktól konok
S vad szenvedélye még kivésve ég
a hűs kövön, bár, mely véste, a kéz,
s a szív, hol dúlt e dölyf, temetve rég.
A talpkövön kevély igék sora:
"Király légy bár, jöjj és reszketve nézz:
nevem Ozymandias, urak ura."
Más semmi jel. A roppant rom körül
határtalan szélesre s hosszura
a holt homoksík némán szétterül.

Versek

en:Ozymandias (Shelley)
cs:Ozymandias
de:Osymandias
ko:이집트의 오지맨디아스
pl:Ozymandyas
pt:Ozymandias (Shelley)
ru:Озимандия. Сонет (Шелли/Бальмонт)